มีหินปูนสีเหลืองติดกับหนังหุ้มอวัยวะเพศด้านในต้องทำไงดีครับ
สวัสดีค่ะ หินปูนสีเหลืองที่อยู่ด้านในหนังหุ้มปลาย อาจเป็น- ขี้เปียก (smegma) แต่จะมีลักษณะเป็นเมือกสีขาวขุ่น หากปล่อยให้แห้งกรัง ก้อาจออกเหลืองเล็กน้อยได้ ซึ่งประกอบด้วยเซลล์ผิวหนัง และเซลล์เยื่อบุผิวที่ตายแล้ว ปนกับไขมันที่ขับออกจากผิวหนัง และน้ำเมือกที่ออกมาจากต่อมลูกหมาก และต่อมต่างๆ ภายในท่อปัสสาวะ ซึ่งจะเกาะอยู่ใต้หนังหุ้มปลาย บริเวณส่วนหัวของอวัยวะเพศชายการดูแลรักษาคือ เวลาอาบน้ำ ควรถลกหนังหุ้มปลาย และล้างทำความสะอาด โดยอาจใช้นิ้วถูเบาๆ แต่ไม่ควรใช้สบู่ที่มีความรุนแรงฟอก นอกจากนี้ทุกครั้งที่ปัสสาวะ ควรถลกหนังหุ้มปลาย เพื่อป้องกันปัสสาวะตกค้างหมักหมมด้วย- เป็น fordyce spot คือต่อมไขมัน ลักษณะคือ เป็นเม็ดหรือตุ่มนูนสีขาว หรือเหลืองอ่อน พบได้ทั้งที่ผิวหนังของถุงอัณฑะหรือองคชาต ไม่จัดเป็นโรคไม่จำเป็นต้องรักษา- หูดข้าวสุก เกิดจากการติดเชื้อไวรัส molluscum contagiosum virus ซึ่งจะติดต่อจากการมีเพศสัมพันธ์ได้ ลักษณะคือเป็นตุ่มนูนสีเหลืองหรือสีเนื้อ ผิวเรียบเป็นมันคล้ายไข่มุก ตรงกลางมีรอยบุ๋ม เมื่อกดหรือบีบให้แตก จะมีเนื้อเละๆ สีขาวคล้ายข้าวสุกไหลออกมา- หูดหงอนไก่ เกิดจากการติดเชื้อ human papilloma virus ซึ่งติดต่อจากการมีเพศสัมพันธ์ ลักษณะคือจะเห็นเป็นติ่งเนื้อนุ่มๆ สีชมพูหรือสีเนื้อ ผิวขรุขระ อาจพบจุดเดียวหรือหลายจุด มักไม่มีอาการอะไรหากได้ล้างทำความสะอาดอวัยวะเพศ รวมถึงถลอกหนังหุ้มปลายทำความสะอาดดีแล้ว หินปูนสีเหลืองที่ติดอยู่ไม่หายไป ก็อาจไปพบแพทย์เพือวินิจฉัยว่าเป็นอะไรค่ะ